7 जिलों में कल ऑरेंज अलर्ट, बांध-नहर टूटे, रेलवे ट्रैक बहा, मूसलाधार बारिश से बिगड़े हालात
Rajasthan Cyclone Biparjoy Landfall Tracking Real-Time News Update; Follow Cyclone Biparjoy Rainfall Impact, IMD Weather Forecast Latest News, Reports, Satellite Images and Video Footage On Dainik Bhaskar (दैनिक भास्कर) अरब सागर से उठा चक्रवात बिपरजॉय गुजरात के बाद राजस्थान में कहर बरपा रहा है। इसके असर से राज्य के कई इलाकों मे पिछले 36 घंटों से भारी बारिश जारी है
अरब सागर से उठा चक्रवात 'बिपरजॉय' गुजरात के बाद राजस्थान में कहर बरपा रहा है। इसके असर से राज्य के कई इलाकों में 40 घंटे से बारिश जारी है, जिससे बाढ़ जैसे हालात बन गए हैं। बाड़मेर, सिरोही, बांसवाड़ा, उदयपुर, राजसमंद, पाली, अजमेर, कोटा सहित कई जिलों में तेज बारिश से जनजीवन अस्त-व्यस्त हो गया। इन जिलों के कुछ इलाकों में अब तक 10 से लेकर 13 इंच (एक फुट) तक बरसात हो चुकी है।
जालोर जिले के सांचौर में सुरावा बांध टूटने से कई इलाके डूब गए हैं। बांध टूटने से नर्मदा लिफ्ट कैनाल में पानी बढ़ने से वह भी टूट गई है। अब सबसे ज्यादा खतरा सांचौर शहर पर मंडरा रहा है। शनिवार रात बांध टूटने की जानकारी मिलते ही पूरे शहर को खाली कराने की कोशिश की जा रही है।
सांचौर शहर से बांध की दूरी 15 किलोमीटर है, वहीं कस्बे की आबादी 50 हजार है। जयपुर में भी रविवार सुबह से बारिश का दौर शुरू हो गया। शहर के साथ जयपुर संभाग के दौसा, अलवर जिलों में तेज बारिश से मौसम बदला है।
बाड़मेर जिले के सेड़वा थाना इलाके गंगासरा गांव की नाड़ी (तालाब) में डूबने से दो चचेरे भाइयों की मौत हो गई। वहीं, राजसमंद के निकट बाघोटा गांव में चट्टान के नीचे दबने से युवक की मौत हो गई। राजसमंद के ही केलवा गांव में आज मकान का छज्जा गिरने से एक महिला की मौत हो गई। बिपरजॉय के कारण अब तक छह लोगों की मौत हो चुकी है।
जयपुर मौसम केंद्र ने कल टोंक, बूंदी, कोटा, बारां, दौसा, सवाईमाधोपुर और करौली में भारी बारिश की संभावना जताई है। इन जिलों के लिए ऑरेंज अलर्ट जारी किया है। जबकि अजमेर, जयपुर, भीलवाड़ा, चित्तौड़गढ़, झालावाड़ और धौलपुर के लिए यलो अलर्ट जारी किया है।
डिप्रेशन से वेल मार्क लो प्रेशर एरिया में बदलेगा...
मौसम केंद्र जयपुर के मुताबिक 19 और 20 जून को बिपरजॉय का असर भरतपुर, कोटा संभाग के जिलों में रहेगा। कल चक्रवात और कमजोर होकर डिप्रेशन से वेल मार्क लो प्रेशर एरिया में कन्वर्ट होगा। चक्रवात अभी 10km प्रति घंटा की स्पीड से नॉर्थ-ईस्ट दिशा की तरफ आगे बढ़ रहा है।
सुरावा बांध टूटने से सांचौर पर खतरा बढ़ा, देर रात घर-दुकानें खाली कराईं 
सांचौर के आसपास पिछले 40 घंटे से मूसलाधार बारिश हो रही है। साथ ही गुजरात की तरफ से भी यहां बने सुरावा बांध में लगातार पानी आ रहा था। ज्यादा पानी का भराव होने के चलते शनिवार देर रात बांध टूट गया। यह पानी शहर की तरफ बढ़ रहा है।
अचानक शहर में पानी आने की जानकारी मिलने के बाद देर रात को 2 बजे से लोगों ने बाजार में अपनी दुकानें खाली करनी शुरू कर दी। वहीं निचले इलाके के लोगों को भी सुरक्षित स्थान पर जाने के लिए कह दिया गया।
सुरावा से पानी हाड़ेतर होते हुए जाजुसन तक पहुंच गया। जिसके बाद आगे बन रही भारतमाला एक्सप्रेस वे सड़क के पुल से होते हुए सांचौर की तरफ रात को 4 बजे बढ़ गया था, लेकिन नर्मदा नहर की सांचौर लिफ्ट कैनाल में ज्यादा पानी आने से वह भी टूट गई है।
बारिश में भरे पानी में नहाने गए दो बच्चे डूबे
बाड़मेर जिले के सेड़वा थाना इलाके गंगासरा गांव की नाड़ी में डूबने से दो चचेरे भाइयों की मौत हो गई। कुल पांच बच्चे बारिश से भरे पानी में नहाने नाड़ी पर गए थे। दो के डूबने पर बाकी तीन दोस्तों ने घर जाकर परिवार को सूचना दी। पुलिस ने ग्रामीणों की मदद से दोनों के शवों को बाहर निकालकर सेड़वा हॉस्पिटल की मॉर्च्युरी में रखवाया है। एसआई लूणाराम के मुताबिक गंगासरा निवासी कृपाल सिंह (8) पुत्र दीप सिंह और खेत सिंह (7) पुत्र चैन सिंह की मौत हो गई।
जानें...राज्य के जिलों में कैसा रहेगा तूफान का असर
पिछले 24 घंटे में बारिश: सबसे ज्यादा सिरोही के शिवगंज में 315 मिमी पानी बरसा
सिरोही और बाड़मेर ​​​​​में 4 से 5 फीट पानी, कई इलाकों में आज भी अलर्ट 
जालोर के अलावा सिरोही व बाड़मेर में भी बाढ़ का खतरा बढ़ता जा रहा है। यहां कई इलाकों में 4-5 फीट तक पानी भर गया, जिसके बाद लोगों को एनडीआरएफ-एसडीआरएफ की मदद लेकर रेस्क्यू करना पड़ा। मौसम विशेषज्ञ इस चक्रवात को मई 2021 में आए ताऊ-ते तूफान और 1998 में आए चक्रवात से भी ज्यादा खतरनाक चक्रवात मान रहे हैं। उस समय राजस्थान में इतनी बरसात नहीं हुई थी।
ताऊ-ते चक्रवात का सबसे ज्यादा असर उदयपुर संभाग के डूंगरपुर में पड़ा था, जहां वेंजा एरिया में 239MM बरसात दर्ज हुई थी। वहीं, 1998 में आए चक्रवात से जालोर, बाड़मेर और नागौर में 200MM बरसात हुई थी।
चक्रवात बिपरजॉय से जुड़े अपडेट्स
फोटोज में देखिए बिपरजॉय से बिगड़े हालात...
ये खबर भी पढ़ें...
राजस्थान में हालात बिगड़े, कॉलोनियां बनीं 'नदी':400 गांवों में ब्लैकआउट; बाजार में दूध, फल-सब्जी की किल्लत, खाने-पीने का सामान स्टॉक कर रहे लोग
'बिपरजॉय' तूफान के दो दिन पहले गुजरात से टकराने के बाद शुक्रवार देर रात से इसका असर राजस्थान में दिखना शुरू हो गया। गुजरात बॉर्डर से सटे सिरोही के माउंट आबू, जालोर के सांचौर और बाड़मेर के चौहटन समेत आस--पास के इलाकों में शुक्रवार देर रात से ही आंधी के साथ मूसलाधार बारिश का दौर जारी है। (पढ़ें पूरी खबर)
PHOTO-VIDEO में देखें राजस्थान में बिपरजॉय का असर:तूफान से बचने के लिए रस्सी से बांधी बाइक-मशीन; हवा में उड़ गया टेंट, लेकिन खाना नहीं छूटा
बिपरजॉय का असर राजस्थान में दिखना शुरू हो गया है। शुक्रवार सुबह से बाड़मेर और जालोर जिलों के कुछ हिस्सों में तेज हवा के साथ बारिश का दौर चला। (यहां पढ़ें पूरी खबर)
राजस्थान पहुंचा बिपरजॉय, तेज हवा के साथ बारिश: कई जगह पेड़ उखड़े-पोल गिरे; 5 जिलों में भारी बरसात का अलर्ट, जोधपुर में कोचिंग सेंटर-स्कूल बंद
बिपरजॉय तूफान गुजरात के बाद शुक्रवार को राजस्थान पहुंच गया है। बाड़मेर और जालोर में आज रेड अलर्ट है और यहां तेज हवाओं के साथ बारिश हो रही है। जालोर में शुक्रवार सुबह तक 69MM बारिश दर्ज की गई है। इधर, जैसलमेर में भी आंधी-बारिश जारी है। (यहां पढ़ें पूरी खबर)